gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9849, del 15-05-2024 (2024/4115)

Anunci de la informació pública de la sol·licitud de pròrroga de l'autorització d'abocament a la mar i d'ocupació de domini públic maritimoterrestre del sobreeixidor de Cabo Huertas, terme municipal d'Alacant (expedient VERMAR010). Titularitat: Mancomunitat de l'Alacantí.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/4115


Data del document
:   30-04-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci de la informació pública de la sol·licitud de pròrroga de l'autorització d'abocament a la mar i d'ocupació de domini públic maritimoterrestre del sobreeixidor de Cabo Huertas, terme municipal d'Alacant (expedient VERMAR010). Titularitat: Mancomunitat de l'Alacantí. [2024/4115]  
Segons l'article 12 del Decret 147/2023, de 5 de setembre, del Consell, d'aprovació del Reglament orgànic i funcional de la Conselleria de Medi Ambient, Aigua, Infraestructures i Territori, la Direcció General de l'Aigua exercix les funcions establides en l'article 70 de la Llei 5/1983, de 30 de desembre, del Consell, i altres previstes en l'ordenament jurídic, en matèria de planificació, gestió i protecció de recursos hídrics, projectes, construcció i explotació d'infraestructures hidràuliques, reutilització i estalvi de l'aigua, control i protecció de la qualitat de l'aigua i autorització d'abocaments.  
L'article 156 del Reial decret 876/2014, de 10 d'octubre, pel qual s'aprova el Reglament general per al desplegament i l'execució de la Llei 22/1988, de 28 de juliol, de costes, establix el procediment d'atorgament d'autoritzacions o concessions de competència de les comunitats autònomes que requerixen concessió d'ocupació de domini públic maritimoterrestre per l'Administració general de l'Estat.  
  
La qual cosa que es fa pública, en virtut del que disposa l'article 152.8 del Reial decret 876/2014, de 10 d'octubre, pel qual s'aprova el Reglament general per al desenvolupament i l'execució de la Llei 22/1988, de 28 de juliol, de costes, perquè en el termini de vint dies hàbils a comptar de la data d'exhibició d'este ofici en el tauler d'anuncis de l'Ajuntament d'Alacant les corporacions i les persones interessades puguen presentar les al·legacions que estimen convenients. Durant este termini, les persones interessades podran examinar la documentació presentada en l'adreça URL següent:  
https://mediambient.gva.es/es/web/agua/participacion-publica  
  
València, 30 d'abril de 2024.- La directora general de l'Aigua: Sabina Goretti Galindo Benito.
Diari Oficial de la Generalitat Valenciana


Sumari del DOGV 9958, del 16-10-2024 (2024/10089)

RESOLUCIÓ de 10 d’octubre de 2024, per la qual es convoca un concurs per a la provisió del lloc de treball de cap de secció de l’Oficina de Relacions Internacionals de la Universitat Jaume I.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9958

Data del DOGV
:   16-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/10778

CVE
:   HSXP-I-6381-94195

Data del document
:   10-10-2024

Organisme emissor
:   Universitat Jaume I de Castelló

Tipus de document
:   Resolució

Atès que en l’annex II d’aquesta resolució apareix el lloc de treball, dotat pressupostàriament i inclòs en la relació de llocs de treball del personal tècnic, de gestió i d’administració i serveis de la Universitat Jaume I, la provisió del qual correspon realitzar pel procediment de concurs.

D’acord amb el Reial decret legislatiu 5/2015, pel qual s’aprova el text refós de la Llei de l’Estatut Bàsic de l’Empleat Públic, i amb la Llei 4/2021, de 16 d’abril, de la Generalitat, de la funció pública valenciana.

D’acord amb els efectes per a l’any 2024 del Pla d’ordenació de recursos humans del personal tècnic, de gestió i d’administració i serveis per al període 2024-2028, aprovat pel Consell de Govern, en la sessió núm. 4/2024, de 24 d’abril.

Aquesta gerència, en virtut de les competències delegades per la rectora,

RESOL

*Primer*

Convocar un concurs de mèrits per a la provisió del lloc de treball de cap de secció de l’Oficina de Relacions Internacionals indicat en l’annex II de la present resolució.

*Segon*

Aprovar les bases que regeixen la present convocatòria i que figuren en l’annex I.

*Tercer*

Publicar les bases de la convocatòria en el tauler d’anuncis oficial de la Universitat Jaume I i en el *Diari Oficial de la Generalitat Valenciana*  (DOGV).

*Quart*

S’informa que contra aquesta resolució, que posa fi a la via administrativa, i de conformitat amb el que es disposa en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, s'hi pot interposar, amb caràcter potestatiu, recurs de reposició davant el mateix òrgan que va dictar l’acte contra el qual es recorre, en el termini d’un mes comptador des de l’endemà de la publicació en el DOGV, o bé directament interposar-hi un recurs contenciós administratiu davant el jutjat contenciós administratiu de Castelló de la Plana, en el termini de dos mesos comptadors des de l’endemà de la publicació en el DOGV. Tot açò sense perjudici de qualsevol altre recurs que es considere procedent.

  

Castelló de la Plana, 10 d'octubre de 2024

(p. d. DOGV 9349, 27.05.2022)

Andrés Marzal Varó

Gerent

Esta disposició conté annexos. Consulteu-ne la versió en PDF.
Diari Oficial de la Generalitat Valenciana


Sumari del DOGV 9949, del 02-10-2024 (2024/10475)

DECRET 141/2024, d’1 d’octubre, del Consell, pel qual es concedeix la Distinció de la Generalitat al Mèrit Cultural a l’associació Raíces Reino de Valencia.
------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/2024/10/01/141/dof/vci/html**

### Dades del document

Número de DOGV
:   9949

Data del DOGV
:   02-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10307

CVE
:   RMOD-M-1955-95656

Data del document
:   01-10-2024

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

El Consell, mitjançant el Decret 35/1986, de 10 de març, va crear la Distinció de la Generalitat al Mèrit Cultural per a distingir les persones físiques, entitats i col·lectius que pels seus mèrits hagen contribuït a destacar l'aportació de la Comunitat Valenciana en qualsevol àmbit de la cultura.

De conformitat amb el mencionat decret, i a fi d'avaluar les candidatures a la Distinció de la Generalitat al Mèrit Cultural l'any 2024, es va constituir una comissió d'avaluació per resolució del director general de Cultura de data 26 de setembre de 2024, que, en la reunió celebrada el 30 de setembre de 2024, va acordar elevar per a la seua proposta, com a distinció de la Generalitat al Mèrit Cultural, la candidatura de l’associació Raíces Reino de Valencia.

L’associació  Raíces Reino de Valencia és una entitat creada amb la finalitat de digitalitzar i indexar els fons documentals eclesiàstics que pertanyen a les diòcesis d'Orihuela-Alacant, de València i de Segorbe-Castelló.

Des de fa quinze anys, l'associació realitza una gran labor per a preservar la immensa documentació que alberguen els arxius parroquials de la Comunitat Valenciana, i fer-la accessible a totes les persones interessades, als investigadors, als qui desitgen saber qui van ser els seus avantpassats i a les parròquies mateix, a través d'una base de dades que supera àmpliament els set milions de registres.

En els arxius parroquials es conté la història de les famílies i dels pobles. El treball de l'associació  Raíces del Reino de Valencia suposa una aportació de valor extraordinari per a conéixer com s'ha anat construint i transformant a través del temps la societat valenciana. Un esforç que ha sigut possible gràcies a l'entusiasme i la voluntat dels fundadors i de l'equip directiu de l'associació, i que ha merescut el reconeixement internacional d'UNESCO-València.

Per això, com a reconeixement a la seua valuosa contribució al coneixement i la difusió de les arrels històriques i de la identitat de la Comunitat Valenciana, prèvia deliberació del Consell, en la reunió del dia 1 d'octubre de 2024,

DECRETE

Concedir la Distinció de la Generalitat al Mèrit Cultural a l’associació  Raíces Reino de Valencia.

  

València, 1 d'octubre de 2024

Carlos Mazón Guixot

President de la Generalitat


Còpia Permalink ELI
Diari Oficial de la Generalitat Valenciana


Sumari del DOGV 9836, del 25-04-2024 (2024/3463)

RESOLUCIÓ de 17 d'abril de 2024, de la Direcció General de Personal de la Conselleria de Sanitat, per la qual se cita les persones interessades en el procediment abreujat 250/2023 del Jutjat Contenciós Administratiu número 8 de València.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9836

Data del DOGV
:   25-04-2024

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2024/3463


Data del document
:   17-04-2024

Organisme emissor
:   Conselleria de Sanitat

Tipus de document
:   Resolució

RESOLUCIÓ de 17 d'abril de 2024, de la Direcció General de Personal de la Conselleria de Sanitat, per la qual se cita les persones interessades en el procediment abreujat 250/2023 del Jutjat Contenciós Administratiu número 8 de València. [2024/3463]  
El Jutjat Contenciós Administratiu número 8 de València, ha ordenat la pràctica de la citació a termini de terceres persones interessades, relativa al recurs contenciós administratiu esmentat en l'encapçalament, per la qual cosa es procedeix a la notificació mitjançant la seua publicació en el Diari Oficial de la Generalitat Valenciana.  
Recurrent: Carmen Solís Bernal.  
Persones interessades: en la resolució de la directora general de Recursos Humans de data 21 de setembre de 2022 (DOGV 9442, 05.10.2022), per la qual es publiquen els llistats definitius de les persones aspirants admeses i excloses en el concurs oposició per a la provisió de vacants de tècnic o tècnica especialistes d'anatomia patològica dependents de la Conselleria de Sanitat Universal i Salut Pública.  
  
Referència: Jutjat Contenciós Administratiu número 8 de València, procediment abreujat referenciat en l'encapçalament.  
D'acord amb el que s'estableix l'article 49 de la Llei 29/1998, de 13 de juliol, de la jurisdicció contenciosa administrativa, se cita les persones interessades en el procediment descrit, a fi que puguen comparéixer en les actuacions en el termini de 9 dies, si al seu dret convé. No obstant això, es fa constar que la Generalitat Valenciana, representada pels lletrats i lletrades de l'Advocacia General, compareix en el present recurs en defensa del manteniment de la resolució objecte de recurs.  
  
  
València, 17 d'abril de 2024.- La directora general de Personal: M.ª Amparo Pinazo Gamir.
Diari Oficial de la Generalitat Valenciana


Sumari del DOGV 9980, del 11-11-2024 (2024/11944)

ANUNCI sobre l'aprovació de la convocatòria i rectificació de les bases del procés selectiu per a cobrir amb caràcter definitiu dos places d'agent de policia local de torn lliure per oposició i mobilitat mitjançant concurs.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9980

Data del DOGV
:   11-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11256

CVE
:   KAQT-N-7619-87228

Data del document
:   21-10-2024

Organisme emissor
:   Ajuntament de Xeraco

Tipus de document
:   Anunci

En data 2 d’octubre de 2024, el regidor delegat de Festes i Recursos Humans ha adoptat la Resolució núm. 2024-0937, per la qual aprova la convocatòria i les següents bases que regiran el procés selectiu per a la cobertura en propietat dos places d’agent de policia local (escala d’administració especial, subescala de serveis especials, classe policia local, categoria d’oficial, subgrup C1), una per torn lliure i altra pel torn de mobilitat, corresponent a l’oferta d’ocupació pública de 2022 i de 2023.

Es van publicar íntegrament les bases al *Butlletí Oficial de la Província de València*  (núm. 2024/14050) en data 21 d’octubre de 2024.

D’acord amb el que hi ha establert en l’apartat catorzè de les bases, aquestes es publicaran íntegrament en el *Butlletí Oficial de la Província de València*  i en el tauler d’anuncis del web municipal (www.xeraco.es); així mateix, també es publicarà anunci de la convocatòria i extracte de les bases en el *Diari Oficial de la Generalitat Valenciana*  i en el *Boletín Oficial del Estado.*

  

Xeraco, 21 d'octubre de 2024

Miguel Ángel Valbuena Fernández

Regidor delegat de Festes i Recursos Humans
Diari Oficial de la Generalitat Valenciana


Sumari del DOGV 9868, del 11-06-2024 (2024/5094)

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una planta d'emmagatzematge d'energia (expedient 3442399), en el terme municipal de Picassent, a situar en les parcel·les 35, 92, 9024 i 9028 del polígon 43 i en la parcel·la 9002 del polígon 16.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9868

Data del DOGV
:   11-06-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/5094


Data del document
:   30-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori
    * pla d'urbanisme

Anunci pel qual se sotmet a informació pública la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una planta d'emmagatzematge d'energia (expedient 3442399), en el terme municipal de Picassent, a situar en les parcel·les 35, 92, 9024 i 9028 del polígon 43 i en la parcel·la 9002 del polígon 16. [2024/5094]  
  
  
Admesa a tràmit la sol·licitud de declaració d'interés comunitari promoguda per la mercantil Davana Power, SL, relativa a la implantació d'una planta d'emmagatzematge d'energia (expedient 3442399), a situar en les parcel·les 35, 92, 9024 i 9028 del polígon 43 i en la parcel·la 9002 del polígon 16 del terme municipal de Picassent, i de conformitat amb el que es disposa en l'article 223.4.a) del text refós de la Llei d'ordenació del territori, urbanisme i paisatge, aprovat per Decret legislatiu 1/2021, de 18 de juny, del Consell, se sotmet a informació pública l'expedient durant el termini de 20 dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en la pàgina web https://ovius.gva.es/oficina\_tactica/?idioma=ca\_ES#/inicio entrant en l'apartat «Consulta DICs» així com en les oficines del Servici Territorial d'Urbanisme de la Conselleria de Medi Ambient, Aigua, Infraestructures i Territori, edifici PROP del carrer Gregori Gea, núm. 27, de València, en horari d'exposició al públic de 09.00 a 14.00 hores, (amb cita prèvia en els telèfons 189 265 844 i 016 821 175).  
  
  
València, 30 de maig de 2024.- El cap del Servici Territorial d'Urbanisme: Carlos Aubán Nogués.
Diari Oficial de la Generalitat Valenciana


Sumari del DOGV 9780, del 02-02-2024 (2024/842)

Extracte de la convocatòria de 31 de gener de 2024, de la Universitat Miguel Hernández d'Elx, sobre el programa de menjador universitari per a estudiants de la Universitat Miguel Hernández d'Elx, en el curs acadèmic 2023-2024.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9780

Data del DOGV
:   02-02-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/842


Data del document
:   31-01-2024

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx

Extracte de la convocatòria de 31 de gener de 2024, de la Universitat Miguel Hernández d'Elx, sobre el programa de menjador universitari per a estudiants de la Universitat Miguel Hernández d'Elx, en el curs acadèmic 2023-2024. [2024/842]  
BDNS (identif.): 741911.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/741911)  
  
Primer. Beneficiaris  
Estudiants matriculats en alguna de les titulacions oficials de grau i màster de la Universitat Miguel Hernández d'Elx adscrites al centre per al qual sol·liciten la beca en el curs acadèmic 2023-2024.  
  
Segon. Objecte  
La finalitat d'aquesta convocatòria és sufragar parcialment les despeses d'alimentació que l'estudiantat de la UMH matriculat en titulacions oficials presencials conduents a l'obtenció d'un títol de grau o de màster universitari en el curs 2023-2024 necessite afrontar per raó dels seus estudis, oferint bons de menjador canviables per un menú diari utilitzable en la franja horària del migdia, en la forma i els requisits que s'establisquen en la convocatòria.  
  
Tercer. Bases reguladores  
https://boumh.umh.es/files/2024/01/RR\_00264\_2024.pdf  
  
Quart. Quantia  
Es concedeixen bons de menjador de 20, 30, 40 i 50 àpats, canviables pel menú diari que oferisquen les cafeteries dels campus indicades en la convocatòria, en la franja horària del migdia, de dilluns a divendres, i utilitzables en dies lectius fins al 20 de desembre de 2024, per una quantia màxima de 100.000 €.  
  
Cinqué. Termini de presentació de sol·licituds  
Les sol·licituds poden ser presentades des de l'endemà de la publicació d'aquesta convocatòria en el DOGV i fins a deu dies hàbils després.  
  
Sisé. Altres dades  
L'ajuda consisteix a sufragar parcialment les despeses d'alimentació de l'estudiantat matriculat en els estudis oficials de grau i màster de la UMH.  
  
Elx, 31 de gener de 2024. El rector: Juan José Ruiz Martínez.
Diari Oficial de la Generalitat Valenciana


Sumari del DOGV 9849, del 15-05-2024 (2024/3977)

Anunci sobre la convocatòria per a cobrir, amb caràcter definitiu, diferents places mitjançant sistema de concurs/concurs oposició, torn lliure, incloses en el procés extraordinari d'estabilització d'ocupació temporal derivada de la Llei 20/2021 (OEP extraordinària 2022).
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3977


Data del document
:   03-05-2024

Organisme emissor
:   Ajuntament d'Almenara

Tipus de document
:   Anunci

Anunci sobre la convocatòria per a cobrir, amb caràcter definitiu, diferents places mitjançant sistema de concurs/concurs oposició, torn lliure, incloses en el procés extraordinari d'estabilització d'ocupació temporal derivada de la Llei 20/2021 (OEP extraordinària 2022). [2024/3977]  
En el Butlletí Oficial de la Província de Castelló número 128, de 25 d'octubre de 2022, s'han publicat les bases comunes que regiran els processos selectius que convoque l'Ajuntament d'Almenara per a l'estabilització d'ocupació temporal en els termes derivats de l'oferta d'ocupació pública extraordinària per a l'estabilització de l'ocupació temporal de l'Ajuntament d'Almenara per a l'any 2022.  
En el Butlletí Oficial de la Província de Castelló número 154, de 24 de desembre de 2022, s'han publicat les bases específiques (publicada la seua modificació en el Butlletí Oficial de la Província de Castelló número 53, de 30.04.2024) i la convocatòria per a cobrir amb caràcter definitiu diferents places mitjançant sistema de concurs/concurs oposició, torn lliure, incloses en el procés extraordinari d'estabilització d'ocupació temporal derivada de la Llei 20/2021 (OOP extraordinària 2022), aprovades per Decret de l'alcaldia 1085, de 20 de desembre de 2022 que a continuació s'indiquen:  
El termini de presentació de sol·licituds serà de vint dies hàbils a comptar de l'endemà de la publicació d'este anunci en el Boletín Oficial del Estado.  
La relació provisional d'aspirants admesos i exclosos es publicarà en el Butlletí Oficial de la Província de Castelló.  
  
Cosa que es publica als efectes oportuns.  
  
Almenara, 3 de maig de 2024.- L'alcaldessa: Estíbaliz Pérez Navarro.
Diari Oficial de la Generalitat Valenciana


Sumari del DOGV 10593, del 27-12-2024 (2024/13973)

DECRET 37/2024, de 13 de desembre, del president de la Generalitat, pel qual nomena la presidenta del Consell Valencià de Persones Majors.
------------------------------------------------------------------------------------------------------------------------------------------

### Dades del document

Número de DOGV
:   10690

Data del DOGV
:   27-12-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/13605

CVE
:   HQFG-K-5151-85327

Data del document
:   13-12-2024

Organisme emissor
:   Presidència de la Generalitat

Tipus de document
:   Decret

Descriptors 

:   * Consell Valencià de Persones Majors
    * càrrec públic

Reunit el Ple del Consell Valencià de Persones Majors, amb data 27 de setembre de 2024, ha elevat la proposta de nomenament de María Luisa García Merita, como presidenta d’este.

D’acord amb això, i en virtut del que establix l’article 15 de la Llei 9/2004, de 7 de desembre, del Consell Valencià de Persones Majors,

DECRETE

Nomenar presidenta del Consell Valencià de Persones Majors a María Luisa García Merita, amb efectes des de la data de la firma d’este decret.

  

València, 13 de desembre de 2024

Carlos Mazón Guixot

President de la Generalitat